《一剪梅 庆汪本亨六十寿词并引》
明代·程敏政

稠木阴阴一里春。松喜津津，梅喜津津。画堂开宴庆佳辰。

主也精神，客也精神。

花甲才周第一巡。岁又更新，曲又更新。愿期遐算比灵椿。

不是尧人，谁是尧人。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。